આંતરરાષ્ટ્રીય બજારમાંથી ખરીદેલું સોનું ભારતમાં આવે ત્યાં સુધીમાં તેની કિંમતમાં ૨૦ ટકાનો વધારો થઈ જાય છે. તેથી ૨૦૧૩ની સાલમાં ભારતમાં અદાજે ૧૮૦ ટનથી વધુ સોનું દાણચોરીથી ઘૂસાડી દેવામાં આવ્યું હતું. તેનું મૂલ્ય અંદાજે ૧૦ અબજ ડૉલરનું થાય છે. તેથી તેટલા જ રૃપિયાની ફોરેન એક્સચેન્જની આવક ઘટી ગઈ હતી. ક્રૂડના અને સોનાના ભાવ આંતરરાષ્ટ્રીય બજારમાં ઘટયા હોવાથી કરન્ટ એકાઉન્ટ ડેફિસિટમાં પણ ઘટાડો થયો છે. તેથી તેના પરની આયાત ડયૂટી ઘટાડીને ૪.૯ ટકા કરી દેવી જોઈએ. રિઝર્વ બૅન્કે ગોલ્ડ સેવિંગ સ્કીમ ચાલુ કરવી જોઈએ. ગોલ્ડની ડિપોઝિટ કરાવનારને વર્ષે એક બે કે ત્રણ ગ્રામના પ્રમાણમાં સોનું જ વ્યાજ પેટે આપવું જોઈએ. ઑલ ઇન્ડિયા જ્વેલર્સ એસોસિયેશને આ પ્રકારની યોજના ભારત સરકારને મોકલાવી પણ હતી. સોનાની આયાત ઘટાડીને ફોરેક્સ બચાવવાની સાથેસાથે નીચી સપાટીએ દેશનું જૂનું સોનું વેલ્યુએડિશન કરીને નિકાસ કરીને હૂંડિયામણની સારી આવક પણ કરી ઔશકાય છે.